Project:About/nb

Translatewiki.net er en lokaliseringsplattform for oversettelsesfellesskap, språkfellesskap og fri og åpen kildekode-prosjekt. Det startet med lokalisering av MediaWiki. Senere støtte ble lagt til for MediaWiki-utvidelser, FreeCol og andre fri og åpen kildekode-prosjekt. Se den fullstendige listen over støttede prosjekt.

Translatewiki.net er ikke en del av Wikimedia Foundation-prosjektene, ei heller av noen av stiftelse eller åpen kildekode-prosjekt. Det drives av Nike og Siebrand, som begge er utviklere og har betydelig erfaring innen i18n og L10n, i tillegg til andre stabsmedlemmer. Oversettelsesfunksjonaliteten tilbys av MediaWiki-utvidelsen Translate. Denne wikien innholder alltid eksperimentell kode og kan til tider være ødelagt. Vær tålmodig, problemene blir som regel løst raskt. Problemer kan rapporteres på støttesiden.

Utforsking

 * De fleste bidragsytere er allerede kjent med bruken av wikiprogramvaren. Om du er ukjent med wikiprogramvaren kan du lære det grunnleggende og finne hjelp om hvordan man redigerer på mw:Help:Contents MediaWiki.org.
 * Finn ut hvordan oversetterne arbeider i denne introduksjonen til oversettelse.
 * Teknisk informasjon om programvaren som nå brukes av translatewiki.net.
 * Translatewiki.net produserer statistikk for å spore fremgangen i oversettelsen, etter språk og etter prosjekt. Utforsk statistikken og annen informasjon på siden for generell statistikk.

Hvorfor bruke translatewiki.net?
Dette er kun noen hovedpunkter. Se mer om Translate i dokumentasjonen; og hvorfor du bør oversette prosjektene våre på sidene deres.

Gjør ditt programvareprosjekt tilgjengelig på translatewiki.net om det ikke er her allerede.
 * Det beste oversettingsverktøyet på nettet. Alle lokaliseringsoppdateringer skjer på et enkelt nettgrensesnitt, og det er folk som kan hjelpe oversetterne. Når man oversetter er hint tilgjengelig, og den korrekte betydningen og bruken oppgis, samt forslag fra oversettelsesminnet og maskinoversettere.
 * Ingen privilegier er påkrevd, alle kan bidra. Alle som kan bidra på et språk (se nedenfor) kan hjelpe til med oversettingen til det språket.
 * Det er enkelt å holde styr på endringer. Uoversatte meldinger er ikke det eneste som er lett å finne: når kildeteksten endres vil påvirkede oversettelser merkes så de kan finnes lett. Oversettere trenger ikke å bruke mye tid på å finne ut hvor de trengs.

Oversikt over metoden på translatewiki.net

 * På translatewiki.net oversetter oversetterne grensesnittet for programvaren for produkt hvor de engelske tekststrengene har blitt isolert fra koden og har blitt organisert i individuelle «meldinger».
 * Når et nytt prosjekt blir med blir de engelske kildemeldingene importert. Ytterligere nye engelske meldinger blir importert fra tid til annen.
 * Oversettelser kan gjøres for hver melding i en egen underside av den engelske originalen for hvert språk, /xxx for språkkode xxx.
 * Undersider med navnet /qqq brukes til dokumentasjon av meldingen. Dokumentasjonen skrives inn manuellt og er som regel av bedre kvalitet der god kommunikasjon med det opprinnelige utviklerlaget finnes. Om kildekodekommentarer er en del av programvareprosjektet vises også disse i oversettelsesgrensesnittet.
 * Oversettere kommer med forslag til å forbedre eller korrigere originale engelske meldinger eller tilpasser det for å støtte lokalisering. Om man er enige kan disse enten implementeres av translatewiki.net-medlemmer som også er utviklere av det aktuelle prosjektet eller rapporteres til prosjektutviklerne.
 * Fullførte oversettelser for hvert språk blir «sendt inn» til prosjektene av translatewiki.net-staben eller så snart antallet oversettelser i et prosjekt i et språk har passert terskelen avtalt for det prosjektet. For frekvens av innsendinger og terskler, se prosjektsidene.
 * Programvareutgivelser av oversettelser som har blitt sendt inn til et prosjekt er kontrollert og utført av prosjektadministratorer og er ute av hendene til translatewiki.net.
 * Oversettere som jobber på MediaWiki oversetter også spesialsidenavn, magiske ord og navnerom ved å bruke Utvidet MediaWiki oversettelse.
 * Når et nytt språk er satt opp på translatewiki.net blir element lokalisert på begynnelsen inkludert i skriptet og dets retning og et tilbakefallsspråk; andre lokaliserte element kan inkludere dato-/tidsformat, nummerformat og PLURAL-, GRAMMAR- og GENDER-funksjoner. Konvergens med CLDR lokaliseringsdata blir vurdert. På nåværende tidspunkt er det kun lokaliserte språknavn som tas direkte fra CLDR til translatewiki.net, og videre til MediaWiki.

Opphavsrett og ansvarsfraskrivelser
TRANSLATEWIKI.NET GIR INGEN GARANTI FOR GYLDIGHET

Bruk oversettelsene i translatewiki.net på egen risiko. De er ment å være nyttige, men translatewiki.net kan ikke garantere gyldigheten av innholdet funnet her.

Translatewiki.net og dets bidragsytere gir ingen garanti på innholdet overhodet, enten uttrykt, underforstått eller lovbestemt, inkludert, men ikke begrenset til, garantier om salgbarehet eller egnethet for et bestemt formål eller noen garanti for at innholdet vil være feilfritt.

Oversettelser av oversettere er lisensiert under CC-BY 3.0, og avledede arbeider kan også være lisensiert under lisensene for de respektive fri og åpen kildekode-prosjektene som oversettelsene har blitt eller vil bli lagt til. Innhold på brukersider anses å være «Forbeholdt alle rettigheter» av forfatteren. Alt annet innhold er lisensiert under CC-BY 3.0 med mindre en annen lisens eller opphavsrett er nevnt eksplisitt.

Historie
Translatewiki.net startet i 2006 som en testwiki, utviklet av Nike i samarbeid med Gangleri, som et internasjonaliseringsverktøy for lokaliseringen av MediaWiki-programvaren. Det startet under navnet Betawiki og ble til translatewiki.net i begynnelsen av 2009 etter at nettstedet ble flyttet til en virtuell tjener under sitt eget domenenavn den 9. november 2007. Innen oktober 2007 bidro translatewiki.net med lokaliseringen av omkring 70 språk, noe som har vokst til 329 språk i juni 2010. Hvordan antallet språk har vokst er synlig i tabellen over oversettelsesmilepæler nådd for MediaWiki. Innen januar 2010 var en oppgradering av tjenerkapasiteten nødvendig for å takle den økende aktiviteten. Netcup har generøst vært vert for translatewiki.net siden november 2007.

Andre fri og åpen kildekode-prosjekt har gradvis blitt lagt til translatewiki.net der FreeCol var først ute i august 2007. Innen juni 2010 har antallet støttede prosjekt vokst til 16.

Bidragsytere til translatewiki.net er alle frivillige bortsett fra ett stabsmedlem som mottar midler for en del av hans tid (se finansiering nedenfor). Utviklere, administratorer og oversettere ble opprinnelig rekruttert fra MediaWiki-prosjekt, særskilt Wikimedia. De fleste av våre bidragsytere kommer fortsatt hit via MediaWiki, men ettersom flere prosjekt kommer til hele tiden er ikke lenger MediaWiki den eneste kilden til bidragsytere. Siden juni 2010 er antallet registrerte oversettere 1860.

I samarbeid med Stichting Open Progress og FUDforum har translatewiki.net arrangert flere oversettelsesrace med dusører for tilgjengelige oversettere for å forbedre lokaliseringen av MediaWiki og FUDforum.
 * I 2008 ga det nederlandske NGO Hivos finansiering via Stichting Open Progress. Tilskuddet skulle brukes til å gi dusører for oversettelser i en liste over 70 til 80 språk som snakkes i Afrika, Asia og Latin-amerika som hadde et betydelig antall brukere, men ikke tilstrekkelig støtte i MediaWiki.
 * Ved utgangen av 2008 ble et «årsslutt oversettelsesrace», åpen for alle oversettere, avholdt.
 * Iløpet av august 2009 ble et nytt oversettelsesrace organisert, finansiert av Wikimedia Nederland, den nederlandske Wikimedia-avdelingen.
 * Wikimedia Nederland finansierte også oversettelsesracet «årsslutt 2009».

Målene med translatewiki.net er beskrevet i Introduksjonen. Teknologiske hjelpemidler til oversettere er beskrevet på siden Teknologi. Disse hjelpemidlene blir kontinuerlig utvidet og forbedret for å gjøre oversettelsesarbeidet så effektivt som mulig. Nåværende nettstedsbehov og utvikling er beskrevet på Problemer og funksjoner.

Finansiering

 * Translatewiki.net is kindly hosted by Netcup – webspace and vServer, at their expense since November 2007, with upgrades in February 2008, January 2010, October 2013, and July 2015.
 * Stichting Open Progress har fra tid til annen organisert finansiering for oversettelsesrace for å forbedre lokaliseringen av MediaWiki og annen programvare, som forklart ovenfor.
 * I oktober 2009 ga Wikimedia Foundation en kontrakt til Siebrand for å jobbe med translatewiki.net en dag i uken.

Kjernelaget
Kjernelagmedlemmer er involvert nesten daglig i å drive translatewiki.net. De har også tilgang til tjenerne og er ansvarlige for at ting kjører med så få problem som mulig. For mer informasjon, kontakt deres individuelle brukersider.


 * Nike
 * Grunnlegger, for det meste utviklingsarbeid


 * Siebrand
 * Fellesskapsmanager, prosjektkoordinator, utvikler


 * Raymond
 * Innsender av oversettelser til MediaWiki, utvikler



Vi er også avhengige av arbeidet utført av andre medlemmer i vårt fellesskap:
 * Gangleri – tidlig visjonær, ikke lenger aktiv
 * GerardM – Ambassadør, publisitet ved å bruke direkte kontakt, blogger, StatusNet, Twitter
 * Alle kontakter i individuelle prosjekt
 * Alle oversettere og andre medlemmer av dette prosjektet

Grupper
Alle bidragsytere er organisert i ulike grupper, hver gruppe har sine egne privilegier. I likhet med andre wikier, personer som registrerer seg på wikien kalles Brukere. Brukere er automatisk bekreftet 4 dager etter registrering, noe som tillater dem å sende e-post til andre brukere. Administratorer har flere privilegier, hovedsakelig opptatt med å beskytte nettstedet fra vandalisme. Byråkrater har enda flere privilegier, inkludert tildeling og fjerning av normale brukerrettigjeter, men er gitt byråkratstatus av medlemmer av Stabsgruppen. Boter er brukerkontoer som kan utføre oppgaver automatisk. Importrettigheter tillater en bruker å importere sider fra andre wikier, brukes sjelden her.

I tillegg til disse vanlige gruppene har translatewiki.net også brukergrupper som er spesielle for sitt formål. Oversettere kan redigere i beskyttede navnerom gjennom oversettelsesgrensesnittet. Enkelte oversettere kan jobbe frakoblet på sine oversettelser. Stabsgruppen er de generelle lederne av dette nettstedet. De importerer meldingene som skal oversettes og sender ferdige oversettelser til prosjektene som bruker translatewiki.net. De kan endre den engelske kildemeldingen direkte i enkelte prosjekt, inkludert MediaWiki. De administrerer alle aspekt ved programvaren som brukes her.

Rettighetene tilknyttet hver brukergruppe er listet opp på siden Brukergrupperettigheter. Lister over medlemmene av hver gruppe kan sees på siden Brukerliste.

Kontakt oss
Du kan legge igjen en beskjed på vår hoveddiskusjonsside på Support. Om du foretrekker direkte diskusjon kan du prøve vår IRC-kanal #mediawiki-i18n hos freenode. Ikke å foretrekke, men hvis det er nødvendig av sikkerhets- eller personvernsgrunner, kan du bruke e-post som kontaktmetode på «translatewiki AT translatewiki DOT net» - erstatt «AT» med «@» og «DOT» med «.», og fjern mellomrom fra e-postadressen.


 * Du kan diskutere problemer omkring et bestemt språk med dets oversettere på diskusjonssiden på språkportalen.
 * Du kan diskutere problem omkring et bestemt prosjekt med dets støttespillere og utviklerkontaktpersoner på diskusjonssiden til prosjektsiden.
 * Du kan diskutere problemer med individuelle brukere på deres brukerdiskusjonssider, eller via e-post (klikk på e-postlenken i sidepanelet på brukersiden) om de har valgt å tillate e-post.